Orokjeta

Orokjeta () – miestas pietų Filipinuose, Mindanao salos šiaurės vakaruose, Zamboangos pusiasalyje, prie Mindanao jūros Iligano įlankos ir Lajavano upės žiočių. Vakarų Misamiso provincijos administracinis centras. Yra nedidelis uostas, plentai į Dipologą, Osamisą. Svarbus kokosų pramonės centras – auginamos kokospalmės, ruošiama kopra.

 Istorija 
Gyvenvietė pradžioje vadinta Lajavanu (Layawan), bet 1884 m. pervadinta pagal Orokjetos gyvenvietę Ispanijoje, Baskų krašte. Miestas nuo 1969 m.

 Šaltiniai 

Kategorija:Filipinų miestai